La Vie d'Adèle : Chapitres 1 et 2
<s>Plavo je najtoplija boja ( – ) je francuska drama iz 2013. koju je režirao Abdelatif Kešiš, a u glavnim ulogama su Lea Sedu i Adel Egzarhopulos.</s><s>Na filmskom festivalu u Kanu 2013, film je osvojio Zlatnu palmu i nagradu FIPRESCI.</s><s>To je prvi put da su Zlatnu palmu osvojili i reditelj nekog filma i glavni glumci.</s><s>Takođe, Lea Sedu i Adel Egzarhopulos su, uz rediteljku Džejn Kempion, jedine žene koje su dobile ovu nagradu.</s><s>Film je snimljen po grafičkoj noveli (stripu) Žili Maro.</s><s>Američka premijera filma bila je 2013. na filmskom festivalu Teljurajd.</s><s>Dobio je odlične kritike i bio je nominovan za Zlatni globus za najbolji strani film, kao i za nagradu BAFTA u kategoriji stranog filma.</s>

<s>Radnja 
Adel je povučena učenica srednje škole čije drugarice stalno tračare o momcima.</s><s>Dok prelazi ulicu jednog dana, ona prolazi pored žene sa kratkom plavom kosom i biva momentalno obuzeta.</s><s>Počinje da izlazi sa dečkom iz srednje škole i posle kratkog vremena oni upražnjavaju seks, ali je ona krajnje nezadovoljna i ostavlja ga.</s><s>Nakon živopisnih seksualnih fantazija o ženi sa plavom kosom i flertujućeg ponašanja jedne njene drugarice prema njoj, ona postaje zbunjena svojom seksualnošću.</s><s>Jedan prijatelj shvata njenu zbunjenost i odvodi je u gej bar.</s><s>Posle nekog vremena Adel odlazi, ali ušeta u lezbejski bar gde oseća određenu dozu privlačnosti prema drugim devojkama.</s><s>Žena plave kose je takođe tu i prilazi Adeli, govoreći ostalima kako je ona njena rođaka.</s><s>Plavokosa se zove Ema i skoro je diplomirani student umetnosti.</s><s>Njih dve postaju prijateljice i počinju da provode dosta vremena zajedno.</s><s>Ema čak pomaže i Adeli u školi, pošto se dosta razume u filozofiju.</s><s>Adeline prijateljice sumnjaju da je ona lezbejka i maltretiraju je u školi.</s><s>Iako Adel to poriče pred njima, njen odnos sa Emom postaje sve bliskiji.</s><s>Kako se njihova ljubav razvija one takođe posećuju muzeje i odlaze na zajedničke piknike u park.</s><s>Kasnije imaju seks i započinju veoma strastvenu vezu.</s><s>Emina umetnička porodica je veoma gostoljubiva za par, dok Adelini konzervativni roditelji misle da je Ema samo njen mentor za filozofiju.</s><s>U godinama koje slede, dve žene žive jedna sa drugom kao ljubavnice.</s><s>Adel završava školu i pridružuje se nastavnom kadru u lokalnoj osnovnoj školi, dok Ema nastavlja svoju slikarsku karijeru.</s><s>Adel se oseća nelagodno među Eminim intelektualnim prijateljima, iako Ema podstiče njen talenat za pisanje.</s><s>Ona se oseća mnogo prijatnije pod svojim okriljem i naizgled nema želju da bude bilo šta drugo osim osoba koja je bila kada su se prvi put sreli.</s><s>One postepeno počinju da shvataju koliko malo toga imaju zajedničko.</s><s>Emocionalna složenost se manifestuje u vezi i Adel, u impulsivnom trenutku usamljenosti i konfuzije, spava sa muškim kolegama.</s><s>Ema to otkriva i izbacuje Adel iz njihovog stana, ostavljajući je tako slomljenog srca i sada potpuno samom.</s><s>Vreme prolazi i, iako Adel pronalazi zadovoljstvo u svom poslu kao vaspitačica, neopisiva tuga počinje da je savladava.</s><s>Ponove se sreće sa Emom u restoranu.</s><s>Adel je i dalje veoma duboko u ljubavi sa Emom i uprkos snažnoj privlačnosti, koja još uvek jasno postoji između njih, Ema je trenutno u ozbiljnoj saradnji sa Lisom, trudnicom sa žurke od pre nekoliko godina, koja sada ima ćerku.</s><s>Adel se oseća poražavajuće, ali ostaje prisebna.</s><s>Ema priznaje da nije seksualno ispunjena, ali da to prihvata kao deo nove faze njenog života.</s><s>Ona uverava Adel da je njihov odnos bio poseban i da će ostati u prijateljskim odnosima, a zatim odlazi.</s><s>Adel kolapsira u očaju.</s><s>Film se završava Eminom novom umetničkom izložbom na kojoj je i Adel.</s><s>Na izložbi je i slika gole Adel, koju je Ema naslikala u cvatu njihove ljubavi.</s><s>Ema ugleda Adel, ali njena pažnja je prvenstveno na Lisi i na ostalim gostima u galeriji.</s><s>Adel joj čestita na uspehu njene umetnosti i odlazi posle kratkog razgovora sa mladićem koga zna od ranije.</s><s>On juri za njom, ali kreće u pogrešnom smeru, dok Adel odlazi u nepoznatu budućnost.</s>

<s>Uloge</s>

<s>Produkcija</s>

<s>Razvoj 
Reditelj i scenarista Abdelatif Kešiš razvio je premisu za Plavo je najtoplija boja dok je režirao svoj drugi igrani film, "Igre na sreću i ljubav".</s><s>On se sastao sa nastavnicima koji su imali visoka mišljenja o čitanju, pisanju i slikanju i oni su ga inspirisali da razradi scenario koja oslikava lični život i karijeru francuske nastavnice.</s><s>Međutim, taj koncept je završen nekoliko godina kasnije, kada je Kešiš naišao na strip Žili Maro i shvatio da može povezati priču o nastavnici sa ljubavnom pričom između dve mlade žene.</s>

<s>Kasting 
Krajem 2011. kasting je održan u Parizu gde je Kešiš tražio idealnu glumicu za ulogu Adel.</s><s>Direktor kastinga Sofi Blanvilan prva je uočila Adel Egzarhopulos, a zatim organizovala njen sastanak sa Kešišom.</s><s>Adel je opisala kako je njenu audiciju sa Kešišom, koja je trajala dva meseca, činila improvizacija scenarija, diskusija i takođe sedenje u kafiću, bez razgovora, dok ju je on tiho posmatrao.</s><s>Kasnije, dan pred Novu godinu, kada je odlučio da ponudi glavnu ulogu Adeli, Kešiš rekao u jednom intervjuu: "Izabrao sam Adel čim sam je video." "Odveo sam je na ručak u restoran, ona je naručila pitu sa limunom i kada sam video način na koji ju je pojela, pomislio sam: "To je ona!" Sa druge strane Lea Sedu je već bila odabrana za ulogu Eme, u martu 2012, deset meseci pre početka snimanja filma.</s><s>Kešiš je osetio da Lea "deli njen lik, lepotu, glas, inteligenciju i slobodu" i da ona ima "nešto arapsko u duši".</s><s>On je dodao govoreći: "Ono što je bilo presudno za vreme našeg sastanka je to da je ona veoma podešena u svetu oko nje, ona ima realnu društvenu svest, ona ima pravi angažman sa svetom, veoma sličan mojem." Govoreći o pripremama za njenu ulogu Lea je rekla: "Tokom tih deset meseci (pre snimanja) već sam se sastajala sa njim; provodili smo sate pričajući o ženama i životu.</s><s>Takođe sam uzimala časove o slikarstvu i vajarstvu i čitala dosta o umetnosti i filozofiji."</s>

<s>Snimanje 
Prvobitno je planirano da snimanje traje dva i po meseca, međutim trajalo je pet mesevi, od marta do avgusta 2012. sa budžetom od 4 miliona €.</s><s>Sedamstopedeset sati materijala je snimljeno, a snimano je u Lilu, kao i u Rubi i Livinu.</s>

<s>Kontroverze</s>

<s>Nakon premijere na Kanskom festivalu 2013, Francuska audiovizuelna i kinematografska unija kritikovala je uslove rada koje je ekipa filma pretrpela.</s><s>Prema izveštaju, članovi filmske ekipe, izjavili su da produkcija odigrala u "teškoj" atmosferi sa ponašanjem blizu "moralnog zlostavljanja", što je navelo neke članove ekipe i radnike da napuste projekat.</s><s>Dalje kritike odnosile su se na neregularne radne obrasce i na plate.</s><s>Tehničari su optužili reditelja Kešiša za maltretiranje, neplaćeni prekovremeni rad i kršenje zakona o radu.</s><s>U septembru 2013, dve glavne glumice, Lea Sedu i Adel Egzarhopulos, su se takođe žalile na Kešiševo ponašanje tokom snimanja.</s><s>One su opisale iskustvo kao "strašno" i rekle da više neće ponovo raditi sa njim.</s>

<s>Prijem</s>

<s>Blagajna 
Film je u svetu zaradio ukupno 19.412.787 dolara.</s><s>Tokom svog otvaranja u Francuskoj film je debitovao za vikend sa ukupno 2,3 miliona dolara u 285 bioskopa, prosečno 8.200 dolara po bioskopu.</s><s>Zauzeo je četvrto mesto posle prvog vikenda i viđen kao naročito dobra projekcija, uprkos tome što film traje tri sata.</s><s>Film je imao ograničeno izdanje u SAD, zaradio je oko 101.116$ prve nedelje, sa prosekom od 25.279$ za četiri bioskopa u Njujorku i Los Anđelesu.</s>

<s>Kritike 
Film je dobio odlične kritike, sa značajnim iznosom pohvala usmerenih na nastup Adel Egzarhopulos.</s><s>Sajt Rotten Tomatoes daje filmu rezultat od 90% na osnovu 154 kritike, sa prosečnom ocenom 8.1/10.</s><s>Kritični konsenzus ovog sajta je: " Sirov, iskren, snažan, i slasno intenzivan, film Plavo je najtoplija boja nudi neke od najviše elegantno sastavljenih, emotivno apsorbujućih drama modernog bioskopa.</s><s>Metacritic ocenio je film sa 88% na osnovu 41 kritike, što ukazuje na "univerzalno priznanje"</s>

<s>Izvori</s>

<s>Spoljašnje veze</s>

<s>Cannes Film Festival press kit
Blue Is the Warmest Color: Feeling Blue an essay by B. Ruby Rich at the Criterion Collection</s>

<s>Francuski filmovi
Dramski filmovi
Filmovi sa LGBT tematikom</s>

